Universiteite moet personeel beskerm, Solidariteit stuur aanmanings - Solidariteit WêreldSolidariteit Wêreld
Tuis › Kovsies › Universiteite moet personeel beskerm, Solidariteit stuur aanmanings
Universiteite moet personeel beskerm, Solidariteit stuur aanmanings
Woensdag | 21 Oktober | 2015
Die vakbond Solidariteit neem tans regstappe om universiteite te dwing om Solidariteit se lede en ander personeel op ’n behoorlike wyse te beskerm. Dit volg na personeel en studente die afgelope paar dae onder uitgebreide geweld en vigilante-optrede op kampusse moes deurloop.
“Personeel moes in die afgelope dae beledigings, dreigemente en fisiese aantasting van hul persoon deurmaak, wat meermale ingesluit het dat hulle gedwing is om klasse te verlaat. Dit is onaanvaarbaar dat universiteite toelaat dat gewelddadige studente van klas tot klas op kampusse loop en hul sin kry,” het Johan Kruger, adjunkhoof van Solidariteit, gesê.
Kruger sê Solidariteit berei tans ’n prokureurskrywe voor waarin die Noordwes-Universiteit gemaan word om sy personeel behoorlik te beskerm. Indien die universiteit in gebreke bly om dit te doen, sal Solidariteit dringende regstappe neem om beskerming van personeel af te dwing. “Universiteite behoort enige student en nie-student wat klasse ontwrig, personeel fisies bedreig en ander vorme van geweld pleeg, onmiddellik onder bedwang te bring en op gepaste wyse te vervolg. Indien die Noordwes-Universiteit dit nie uit eie beweging doen nie, gaan ons hulle daartoe dwing,” het Kruger verduidelik.
Solidariteit oorweeg om, benewens die skrywe aan die NWU, ook skrywes aan ander universiteite, waar sy lede se veiligheid nie verseker word nie, te rig. “Ons is in gesprek met ons lede by verskeie universiteite en behou ons regte voor,” het Kruger gesê.
“Solidariteit nooi sy lede, ander universiteitspersoneel en studente uit om voorvalle waar hulle bedreig, beledig of fisies aangetas is, onder ons aandag te bring,” sê Kruger.
Ek is tans op die kampus as ‘n personeellid, werk rustig in my kantoor, het al tot ‘n muffin by die SS gaan koop. Hekke is dig toegesluit vanaf vroeg vanoggend met ‘n al wat ‘n beskermingdienste personeellid en polisiemag op vol gereedheid. Die 150 nie- studente wat anderkant die kruising by die hoofhek oefening ingekry het, het nou uitmekaar gegaan, Geen bedreiging vir veiligheid hoegenaamd nie danksy die voorbereiding van die NWU. Swart en wit studente speel sokker en touchies op die gras en loop telkens om te gaan kyk of die biblioteek al oop is om te gaan… Read more »
Ek voel jammer vir ander universiteite en kan nie kommentaar lewer oor hulle omstandighede nie, jou skrywe was gemik op die NWU wat se personeel en studente bedreig word en nou nog op die koop toe toegesluit sit in koshuise. Die NWU het 100% beheer oor enige optrede gehad, en alle beheermatreels getref om almal se veiligheid te verseker waaroor julle nie berig, en die res is oordrewe. Aantygings soos die skep onsekerheid en vrees by studente en ouers wat staatmaak op julle berriggewing en nou onseker is of hulle kinders moet terugkeer Maandag vir die eksamens omdat die NWU… Read more »